  Майя Бывальцева Ижкарысь ипподромез выльдонъя учкетэн Colliers International Russia калыккуспо компания 2016-тӥ арын сӥзьыл шорын тодматыны чакла. 28-тӥ пӧсьтолэзе со сярысь ивортэ Удмуртиысь инвестициосты азинтонъя агентство. Ипподромез выльдыны луонлыкъёсъя нырысетӥез кенешон 22-тӥ инвожое ортчиз. Отчы улосвыл кивалтэтлэн но калыккуспо компанилэн ыстэм муртъёссы пыриськизы. Учкетэ пыре Ленин, Вормонлы 40 ар но Орджоникидзе урамъёс вискысь 400 гектар интывыл. Асьсэлэсь ӵектонъёссэс веразы элькунысь физкультурая, спортъя но егитъёсын ужан политикая министр Игорь Краснов но Ижкарысь ипподромлэн кивалтӥсез Юрий Захаров. Соослэн верамзыя, огъетэз выльдон ӵектос улосвылкуспо масштабен луыны кулэ, отын Росси ӵошатсконъёсты ортчытъяны мед луоз. Со дыре ик, али ужась объектъёсты утьыны кулэ: ипподромез, стадионэз но «Металлург» санаториез. Со сяна, огъетлэн интывылаз ваньмыз будосъёс кельтэмын луыны кулэ. Компания ӵектосэн тодматэм бере, сое быдэстон вамышъёс сярысь ужпумез сэрттозы-пертчозы. Тегъёс: Ижкар ИгорьКраснов Удмуртия ипподром инвестициос  